Mario Orjales Pita

Mario Orjales Pita, nado na Coruña o 1 de abril de 1937 e finado en Pontevedra o 8 de xullo de 2020, foi un xurista, sociólogo e político galego.

 Traxectoria 
Estudou dereito na Universidade de Santiago de Compostela. Ingresou no Instituto Nacional de Reforma y Desarrollo Agrario e ampliou coñecementos en Italia sobre a reforma agraria. Foi fundador das agrupacións culturais O Galo (1961) e O Facho (1963), e do Partido Socialista Galego (1963). Foi o candidato número dous do PSG pola provincia de Pontevedra nas eleccións xerais de 1977.Faro de Vigo, 10-5-1977, p. 23.

Faleceu por mor dun infarto. O 7 de agosto de 2020 celebrouse unha homenaxe póstuma, onde participaron Xosé Manuel Beiras e Guillermo Corral entre outros.

Vida persoal

Foi pai da diplomática e avogada Teresa Orjales Vidal.

 Obras 
 "A problemática sociolóxica das comunidades galegas", 1958, pp. 11-31, en Introdución á economía galega de hoxe, 1969, Editorial Galaxia.
 "Crise da casa como sistema de produción e mais de convivencia", pp. 113-144, en A Galicia rural na encrucillada, 1975, Editorial Galaxia.
 "A agricultura de grupo" en Galicia. Realidade económica e conflito social, 1979, Banco de Bilbao.Libro secuestrado, nunca distribuidor integramente
 O modelo territorial. Reflexións sobre a concentración parcelaria e a ordenación do espacio rural galego, 2003, Seminario de Estudos Galegos.Separata de Cadernos da Área de Ciencias Agrarias, v. 16, 2003, pp. 213-238.
 "Dualismo e dependencia en O atraso económico de Galicia", pp. 33-42, en Á beira de Beiras: ensaios e apuntamentos", 2011, Galaxia, ISBN 978-84-9865-408-0.

 Notas 

miniatura|Mario Orjales e a súa muller Teresa nunha viaxe familiar

 Véxase tamén 

 Bibliografía 






Categoría:Sociólogos de Galicia
Categoría:Políticos de Galicia
Categoría:Nados na Coruña
Categoría:Nados en 1937
Categoría:Finados en 2020
Categoría:Alumnos da Universidade de Santiago de Compostela